“Belaruski No Wave”, дзякуючы Сinema Perpetuum Mobile, паспяхова выявіў сваю прысутнасць як прамоўлены трэнд. Ды ўрэшце — супрацьпастаўленне беларускай “New wave” і “No wave” выглядае надзвычай паўнакроўна для нашага кінаасяродку. Але зноў-такі менавіта праца такіх пляцовак, як “СPM”, і дазваляе ўбачыць тое, што ў нас адбываецца на самых розных франтах. І тут натуральным чынам узнікае заканамернае пытанне: наколькі хопіць сіл энтузіястам даследаваць лакальнае поле і ствараць той самы культурны прэцэдэнт на канкрэтным прыкладзе? Быць той самай цэнтрабежнай сілай вечнага кінарухавіка?